L 117/22 Jurnalul Oficial al Uniunii Europene 1.5.2008 REGULAMENTUL (CE) NR. 394/2008 AL COMISIEI din 30 aprilie 2008 de modificare a Regulamentului (CE) nr. 1266/2007 în ceea ce priveşte condițiile de derogare pentru anumite animale din specii receptive de la interdicția de ieșire prevăzută de Directiva 2000/75/CE a Consiliului (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 2000/75/CE a Consiliului din 20 mnoiembrie 2000 de stabilire a dispoziţiilor specifice privind măsurile de combatere și de eradicare a febrei catarale ovine (!), în special articolul 9 alineatul (1) litera (c), articolele 11 și 12 și articolul 19 al treilea paragraf, întrucât: Regulamentul (CE) nr. 1266/2007 al Comisiei ( stabileşte norme pentru combaterea, monitorizarea, supravegherea şi restricțiile privind deplasarea animalelor, în legătură cu febra catarală ovină, către și dinspre zonele cu acces reglementat. De asemenca, acesta stabileşte condițiile de derogare de la interdicția de ieşire, aplicabilă deplasărilor de animale receptive, de material seminal, ovule și embrioni aparţinând acestora, prevăzută de Directiva 2000/75|CE. În ultimele luni, experiența a demonstrat că, în câteva state membre, eficiența măsurilor prevăzute de Regula- mentul (CE) nr. 1266/2007 pentru a asigura protecția animalelor împotriva atacurilor vectorilor ar putea fi subminată de o combinație de factori, inclusiv speciile- vector, condițiile climatice și tipul de creştere a rumegă- toarelor receptive. Având în vedere aceste circumstanțe şi în așteptarea unei evaluări ştiințifice mai aprofundate, este adecvat să se permită statelor membre de destinație, în care intro- ducerea de animale neimunizate, în astfel de circum- stanțe, ar putea reprezenta un risc pentru sănătatea animală, să solicite ca deplasarea animalelor neimunizate să facă obiectul unor condiții suplimentare justificate pe baza unei evaluări a riscului, luând în considerare condițiile entomologice şi epidemiologice în care sunt introduse animalele. Astfel de condiții suplimentare ar trebui limitate la ceea ce este necesar pentru a asigura o protecție eficientă a animalelor neimunizate împotriva atacurilor vectorilor. () JO L 327, 22.12.2000, p. 74. Directivă modificată ultima dată prin Decizia 2007/729/CE a Comisiei O L 294, 13.11.2007, p. 26). () JO L 283, 27.10.2007, p. 37. Regulament modificat ultima dată prin Regulamentul (CE) nr. 289/2008 (JO L 89, 1.4.2008, p. 3). (4) Izolarea animalelor în spaţii protejate de vectori reprezintă un mijloc realizabil și eficient în vederea protejării animalelor tinere de atacurile vectorilor, cu condiția ca aceasta să se efectueze în anumite condiții. Prin urmare, statelor membre de destinație ar trebui să li se permită să solicite aplicarea acestor condiții în ceea ce priveşte introducerea de animale tinere, neimunizate, pentru care nu este fezabilă vaccinarea. Deoarece acest lucru ar afecta comerţul intracomunitar, intenția de a aplica aceste condiții suplimentare ar trebui notificată Comisiei, împreună cu toate informațiile care să demonstreze că această intenție este justificată. Comisia a solicitat o consiliere ştiințifică aprofundată din partea Autorităţii Europene pentru Siguranța Alimentară. Ținând seama de această consiliere și de cunoştinţele şi experiența care devin ulterior disponibile, măsurile prevăzute de prezentul regulament pot fi reexaminate în viitor. Prin urmare, perioada de tranziție ar trebui limitată la 31 decembrie 2008. Punctele 6 și 7 din secțiunea A a anexei III la Regula- mentul (CE) nr. 1266/2007 stabilesc condițiile de derogare de la interdicția de ieşire prevăzută de Directiva 2000/75/CE pentru animalele imunizate în mod natural. Au fost efectuate experimente care indică faptul că protecția ulterioară infectării cu febra catarală ovină durează o perioadă de timp substanțială. Prin urmare, animalele infectate în mod natural sunt imune pentru lungi perioade de timp după infecţia cu un anumit serotip. Detectarea unui răspuns imunitar la virusul febrei catarale ovine la animalele nevaccinate indică existența unei infecţii anterioare. Totuși, această protecţie poate varia în funcție de rasa animalului, tulpina virusului și variația individuală animală. Prin urmare, confirmarea persistenței apariției anticorpilor prin intermediul a două teste serologice, primul efectuat în intervalul cuprins între 60 și 360 de zile anterioare deplasării și cel de-al doilea efectuat cu șapte zile înainte de deplasare, poate oferi asigurări suplimentare cu privire la faptul că astfel de animale sunt imune și, în consecință, pot fi deplasate în condiții de siguranță. Prin urmare, Regulamentul (CE) nr. 1266/2007 ar trebui modificat în consecință. Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,